SF บวกกว่า 4% นิวไฮในรอบเกือบ 4 เดือน ลุ้นทะลุแนวต้าน 9.60 บาท
SF บวกกว่า 4% นิวไฮในรอบเกือบ 4 เดือน ลุ้นทะลุแนวต้าน 9.60 บาท ปิดตลาดภาคเช้า ราคาอยู่ที่ 9.55 บาท บวก 0.40 บาท หรือ 4.37% สูงสุดที่ 9.60 บาท ต่ำสุดที่ 9.15 บาท มูลค่าซื้อขายที่ 94.43 ล้านบาท
6 มิ.ย. 2561

ผู้สื่อข่าวรายงานว่า หุ้นบริษัท สยามฟิวเจอร์ ดีเวลอปเมนท์ จำกัด (มหาชน) หรือ SF ปิดตลาดภาคเช้า ราคาอยู่ที่ 9.55 บาท บวก 0.40 บาท หรือ 4.37% สูงสุดที่ 9.60 บาท ต่ำสุดที่ 9.15 บาท มูลค่าซื้อขายที่ 94.43 ล้านบาท ขณะที่ดัชนีตลาดหุ้นไทยโดยรวมบวก 0.45%

โดยราคาหุ้นปรับตัวเพิ่มขึ้นทำจุดสูงสุดในรอบเกือบ 4 เดือน นับตั้งแต่ราคาหุ้นยืนที่ระดับ 9.55 บาท เมื่อวันที่ 15 ก.พ.61
ด้าน บล.แลนด์ แอนด์ เฮ้าส์ ระบุในบทวิเคราะห์ (5 มิ.ย.) ให้แนวรับที่ 9.05/9.1 บาท แนวต้านที่ 9.50/9.60 บาท ตัดขาดทุนที่ 8.95 บาท โดยเกิดรูปแบบฉีกตัวออกทางขึ้นบน ma25 กลับตัวหลังจากปรับฐานแบบ sideways มา 3 เดือน ทำให้แนวโน้มราคามีลักษณะที่จะเกิดสัญญาณขาขึ้นรอบใหม่ และวอลุ่มเมื่อวันก่อนสนับสนุนสัญญาณขาขึ้นแบบสั้น